

ประกาศองค์การบริหารส่วนตำบลทรายขาว

เรื่อง เปลี่ยนแปลงกำหนดวันสอบ เพื่อสรรหาและเลือกสรรบุคคลเป็นพนักงานจ้าง

ขององค์การบริหารส่วนตำบลทรายขาว

…………………………………..

ตามประกาศองค์การบริหารส่วนตำบลทรายขาว เรื่อง รับสมัครสอบคัดเลือกเพื่อสรรหาและเลือกสรรบุคคลเป็นพนักงานจ้าง ประจำปีงบประมาณ พ.ศ. 2567 ลงวันที่ 4 มิถุนายน 2567 ได้ประกาศรับสมัครบุคคลเพื่อสรรหาและเลือกสรรเป็นพนักงานจ้างตามภารกิจ ตำแหน่ง ผู้ช่วยเจ้าพนักงานพัสดุ จำนวน 1 อัตรา โดยได้กำหนดวันสอบในวันศุกร์ที่ 28 มิถุนายน 2567 ตั้งแต่เวลา 09.00 ณ. เป็นต้นไป

ณ ที่ทำการองค์การบริหารส่วนตำบลทรายขาว แต่เนื่องจากในวันที่ 28 มิถุนายน 2567 ตรงกับวันประชุมคณะกรรมการพนักงานส่วนจังหวัดเลย ครั้งที่ 7 /2567 ซึ่งประธานคณะกรรมการสอบคัดเลือกฯ ติดภารกิจประชุม ก.อบต. จังหวัดเลย

ในการนี้ องค์การบริหารส่วนตำบลทรายขาว จึงขอเปลี่ยนแปลงกำหนดวันสอบเพื่อสรรหาและเลือกสรรบุคคลเป็นพนักงานจ้างขององค์การบริหารส่วนตำบลทรายขาว ตำแหน่ง ผู้ช่วยเจ้าพนักงานพัสดุ เป็นวันพุธที่ 26 มิถุนายน 2567 ตั้งแต่เวลา 09.00 น. เป็นต้นไป ณ ที่ทำการองค์การบริหารส่วนตำบลทรายขาว ดังรายละเอียดต่อไปนี้

เวลา 09.00 – 10.30 น. ทดสอบความรู้ความสามารถทั่วไป (ภาค ก)

เวลา 10.30 – 12.00 น. ทดสอบภาคความรู้เฉพาะสำหรับตำแหน่ง (ภาค ข)

เวลา 13.30 น. เป็นต้นไป ทดสอบภาคเหมาะสมกับตำแหน่ง (ภาค ค)

จึงประกาศให้ทราบโดยทั่วกัน

ประกาศ ณ วันที่ 21 มิถุนายน 2567



(นายชำนาญ อินทรา)

นายกองค์การบริหารส่วนตำบลทรายขาว